Amor: 'Die seer is dieper as ooit' | SARIE
Amor: ‘Die seer is dieper as ooit’	deur Martie Swanepoel
Amor Vittone sê sy is besig om te knak onder die druk van die afgelope weke.
“Ek is jammer Joost is siek. Ek is spyt ek het gepraat oor die vrae in my gemoed. Ek wens ek kan net ’n gewone ma wees. Ek wens my sprokie het nooit skeefgeloop nie. Dat al die seer, trane, verraad en leuens kan verdwyn en dat ons almal net kan aangaan met ons lewens. Ek wil nie hê Joost moet doodgaan nie. Dit gaan verskriklik wees as my kinders moet sien hoe hul pa agteruitgaan en moontlik sterf.”
Sy is die laaste tyd uitgekryt oor sy vrae gevra het oor die erns van Joost se siekte en sy geldsake. Mense het op Facebook en op webblaaie gesê sy is “gevoelloos” en ’n “fortuinsoeker”.
“Dit is nie wat ek vir Joost wil hê nie. Ek gun hom die beste, maar mense verstaan skynbaar nie hoe onseker ek
voel nie. My vrae klink vir hulle harteloos. Ek is nie. Ek weet instinktief Joost is baie siek en ek het al nagte daaroor gewroeg en gehuil.”
Die oud-Springbok Joost van der Westhuizen is voorlopig met terminale motorneuronsiekte gediagnoseer, maar met ons ter perse gaan, is daar nog op die uitslae van verdere toetse gewag.
Amor benadruk dat sy lankal uitvra oor sy geldsake omdat hulle besig is met ’n egskeiding en hulle binne gemeenskap van goedere getroud is. “Ek het hom vóór Paasnaweek, vóór sy siekte aangekondig is, ernstig daaroor begin konfronteer en nié nadat hy siek geword het soos die koerante beweer nie.”
Sy glo al is Joost siek, en miskien juis in die lig van die erns van sy siekte, het sy die reg om te weet vir watter deel van sy skuld sy verantwoordelik gehou kan word en watter finansiële implikasies sy siekte vir haar en die kinders inhou.
“Glo my, ek het al vir lank báie goeie rede om bekommerd te wees oor Joost se geldsake, maar gaan nie nou daaroor uitwei nie. Ek is moeg vir die moddergooiery. Ek verneem Mike Bolhuis [die private ondersoeker] wil Joost vir sowat R300 000 dagvaar. Hy beweer Joost skuld hom R700 000. Hoe moet ek weet hy skuld nie nog mense geld nie? Hierdie dinge is tog al voor Joost se siekte opgehaal?”
Sy weet mense se simpatie is by Joost omdat hy ernstig siek is. Hare is ook. Maar sy is ook ’n bekommerde ma wat skerm vir Kylie (5) en Jordan (7) se belange.
As Joost terminaal siek is, hou dit nie net hartseer en emosionele implikasies in nie. Amor sal dalk ook hul huis moet verkoop en die kinders sal moontlik na ’n ander
skool moet gaan.
“Weens Jordan se gehoorprobleem is hulle in ’n private skool, want dis die enigste hoofstroom-skool wat hom wil toelaat. Ek sal toilette skrop om hom daar te hou. Ek het ook beplan om ’n dansskool in die huis se groot motorhuise te begin vir ’n ekstra inkomste. Nou weet ek nie . . .
“Mense verwag van my om Joost alles te vergewe en hom terug te neem noudat hy siek is. Ek sal hom bystaan, maar ek gaan hom nie terugneem nie. Daar is goeie redes daarvoor. Joost weet baie goed hoekom.”
Sy vertel in trane daar het meer in hul huwelik verkeerd gegaan as net die opspraakwekkende seksvideoskandaal twee jaar gelede.
“Ek het Joost ná die skandaal gesmeek om sy lewe te verander en hy het nie. Hy het op die ou trant voortgegaan. Ek het nog nie daaroor gepraat nie en ek gaan ook nie nou nie. Mense kan hul eie afleidings maak. Hierdie dinge het nie skielik verdwyn noudat hy siek geword het nie.
“Ek het baie moeilik opgestaan die afgelope twee jaar, maar ek het dit gedoen. Ek het harder as ooit gewerk omdat ek onseker was oor my en die kinders se finansies vorentoe. Ek is ook die een wat hulle in die toekoms sal moet versorg.”
Sy was gevlei toe SARIE haar in Februarie genader het vir dié voorblad. Sy sou oor haar loopbaan, wat deesdae floreer, gepraat het. Maar kort voor ons die artikel kon afhandel, het die aankondiging oor Joost se siekte gekom.
“Ek wou van die begin af nie daaroor gepraat het
nie en net oor my loopbaan. Maar toe begin Huisgenoot en Rapport met vrae en mense trek my uitmekaar oor
my vrae oor Joost se siekte en sy finansies. Wat moes
ek doen toe joernaliste my begin konfronteer? Stilbly en myself nie verdedig nie?”
Sy voel gefrustreerd, want sy weet nou selfs dit het niks gehelp nie. “Of ek kommentaar gelewer het of nie, mense glo wat hulle wil. Nou is ek spyt ek het gepraat. Ek wil dit van die berge af gaan skreeu.” Sy voel die ou wonde is oopgekrap en die seer is dieper as met die seksvideoskandaal.
“Joost se moontlike terminale siekte en ons egskeiding is ook nou betrokke. My kinders is groter en verstaan meer. Hulle ervaar ons spanning. Boonop dink hulle nou hul pappa is besig om dood te gaan.”
Sy het ’n oorweldigende moegheid oor haar en wens al die dinge wil net verdwyn. “Die dokter moet môre vir my happy-pille gee. Sommer baie van hulle.”
‘n LANG PAD
Amor is trots op wat sy die afgelope twee jaar bereik het. Sy was onder meer in Februarie vanjaar in die klopdans-produksie Strictly Tap Dance Fever in die Mandela-teater in die Johannesburg-teaterkompleks te sien en in Maart in Streets of Gold – The Musical by Gold Reef City. In albei kon sy al haar liefdes saamsnoer – sing, dans en toneelspeel.
Met ’n nuwe CD later vanjaar onderweg waarin sy dansmusiek gaan sing (sy skryf baie van die liedjies self), én ’n moontlike aanbiederspos in ’n nuwe TV-program, is dinge steeds aan die gebeur vir haar.
Sy was van kleins af ’n presteerder. Hoofmeisie op skool, cum laude-student op universiteit. Die webblad www.famousfaces.co.za noem haar “een van die mees gepubliseerde glansmense in Suid-Afrika”.
“Ek was nog altyd ’n entertainer,” sê sy, “maar niks is nog ooit vir my op ’n skinkbord gegee nie. My ouers was nie ryk nie. Daar was nie luxuries nie. By hulle het ek geleer wat harde werk is. Ek het alles ingesit as sangeres, danseres en aktrise voor mense geweet het wie Amor Vittone is.”
Sy het sedert sy 16 was aan verskeie vertonings en promosies gratis deelgeneem om haar naam te help vestig.
“Ek het jare lank vir niks nee gesê nie. Ek het aangehou, want iewers moes iemand my begin raaksien. Ek moes nog vir elke kans wat ek gekry het oudisies aflê. Daar is honderde oudisies in my loopbaan wat ek nie geslaag het nie.”
Kinders sê soms vir haar hulle wil ook graag bekend
wees soos sy.
“Roem is die verkeerde fokuspunt. Jy moet dít wat jy doen, uit jou hart en siel wíl doen. Jy moet bereid wees om hard te werk en jouself te ‘verkoop’ as ’n brand. Ek is net so goed soos my laaste show en my laaste CD.”
Eintlik het Amor al op drie jaar aan haar loopbaan begin werk toe sy begin klopdans het. Haar ma het haar as kind van die een dansklas en oudisie na die ander aangery. Op skool was sy sewe jaar agtereenvolgens die Suid-Afrikaanse kampioen in klopdans en moderne dans.
“Dans praat met my siel. Dis deel van wie ek is. Die
ritme voer my weg na ’n idilliese plek waar ek gelukkig en tevrede voel.”
Sy moes voor die twee dansproduksies vanjaar tot 12 uur per dag oefen.
“Ek was van kleins af ’n natuurlike danser. Ek is opgelei om presies te weet wat kan watter spier in my lyf doen. Al raak jy uit oefening, kom dit gou terug.”
Vir die sensuele rol van Sheba in Streets of Gold moes sy stywe korsette en hoë hakke dra en baie been wys.
“Maar ek glo my bewonderaars weet dit was net ’n rol
wat ek vertolk het.”
Dit was vir haar ook ’n wonderlike kans om deel te hê aan die toer van die Britse produksie Strictly Tap Dance Fever waarin sy saam met Britse klopdansers opgetree het.
“Dit het my teruggevoer na die goue era van Fred Astaire en Ginger Rogers.”
Amor se Italiaanse pa, Dario, het haar op 19 ’n tjek gegee om ’n CD te laat opneem. “Gaan maak jou drome waar,” het hy gesê. “Die werklike hoogtepunt van my loopbaan was toe ek daardie eerste CD in my hand kon vashou. Dit was 1998. Wild Cherry Kisses.”
Dit was nie ’n groot verkoper nie, maar dit het haar drome om ’n sangeres te word moontlik laat lyk. Sy het aangehou met haar sanglesse en die vrugte gepluk met nog drie Engelstalige CD’s.
“Dit was eers toe my eerste Afrikaanse CD, Voluit, in 2006 goue status bereik het [meer as 20 000 verkope], dat ek regtig gevoel het ek bereik iets as sangeres. Maar ek sal altyd ’n beter danseres wees as ’n sangeres. My stem is goed, maar ek train hom. Ek werk hard daaraan.”
Op haar nuwe CD (dit het nog nie ’n werkstitel nie), wat later vanjaar uitgereik word, gaan sy van die lirieke self skryf.
“Nie swaarmoedige goed nie. Ek is mal oor lekker funky dansmusiek. Onlangs het ek en Kurt Darren gespot oor die dae toe ons soms voor 12 mense moes optree. Dit het lank geneem voordat mense besef het die Lotto-meisie is daardie een wat darem kan sing ook.”
Benewens die Lotto-program, Road2Riches, wat haar ’n huishoudelike naam gemaak het, was daar ook ander aanbiederswerk op TV, soos Legkaart Bonanza, Junior Topsport, Spot-on, Mainly for Men, Top Billing en In die kryt met Joost en Amor.
Verlede jaar het Amor as aanbieder van Droomhuis op kykNET die fokus op spoghuise in Suid-Afrika laat val.
“Ek was nog nooit skaam voor die kamera of op die verhoog nie. TV-werk is ’n groot uitdaging en ek sal nie omgee om nog baie daarvan te doen nie. Ek sal ook nie nee dankie sê vir ’n lekker rol as aktrise nie. Ek het mos al gewys ek kan.”
“Ek doen my werk met perfeksionisme en is áltyd voorbereid,” sê Amor. “Ook vir my weeklikse radioprogram op Jacaranda 94.2.”
Sy het by Jacaranda gevorder van die graveyard shift Sondagaande laat tot ’n program Sondagoggende tussen 10:00 en 14:00. (Haar kontrak het sedertdien tot ‘n einde gekom.)
Sy en die luisteraars gesels oor alles wat ’n vrou se hart raak – van kinders en wat hulle die middag gaan kook, tot diep hartsdinge.
“My groei as aanbieder het baie te doen met die pad wat ek as mens gestap het,” meen sy. “Ek praat met luisteraars vanuit my eie verwysingsraamwerk en ondervinding en ons leer oor en weer by mekaar.
Ek dink ek moes eers geleef het voor ek dit kon doen.”
Die gesprek gaan immer terug na Kylie en Jordan. Sy kan haar aanvoeling vir ritme veral in Jordan sien. Saans skuif hy in sy kamer agter die klawerbord in en Kylie neem haar kamma-kitaar. Dan perform hulle saam met Amor.
“Ek sal hulle nooit keer as hulle die vermaak- of sportwêreld wil betree nie,” sê sy, “maar ek sal hulle voorberei om emosioneel intelligente besluite te neem.
“Ek leer elke dag so baie van hulle. Kylie is bereid om te baklei vir wat sy in die lewe wil hê, en Jordan vaar goed op skool en laat hom glad nie deur sy gehoorgebrek onderkry nie.”
Amor het nie ’n au pair of nanny nie.
Sy help Jordan elke middag twee uur lank met sy huiswerk en moedig hom aan om sy bes te doen.
Sy sê ondanks die terugslae in haar lewe wou sy nog nooit bejammer word nie – nie toe nie en ook nie nou nie. Die laaste paar jaar het sy duur lesse geleer.
“Ek het my vertroue in die mensdom in ’n stadium heeltemal verloor. Ek het vriende verloor. Daar was mense wat lekker gekry
het oor my leed.”
Sy is steeds lief vir mense en sosiale geleenthede. “Maar my huis is nou my hawe van stilte en vrede. Saans as ek en die kinders klaar gelag en gesels het en hulle slaap, steek ek die kerse aan en tap ’n bad vol olies en soute. Dan maak ek my kop skoon.”
Met Joost se siekte en al die storms rondom haar lê daar nuwe uitdagings voor.
“Maar hartseer maak ’n mens sterk. Ek weet dat ek ook hiermee sal kan cope.”
Jammer Amor, jy moet ophou om d.m.v die koerante, die tydskrifte die publiekte probeer tevrede stel, stop met jou alewige komentaar lewer in die koerante, en stop om simpatie by die mense te soek, ons is ouer as 12 en kan sien waaroor dit alles gaan, Geld, so asseblief hou op om jul huweliksprobleme in die koerante en tydskrifte te besleg, raak stil en raak die Ma wat jy kamstig vir jou kinders wil wees, regtig jy maak my siek met jou gebler in die tydskrifte, hou op voorgee en raak net jouself, dalk sal dit beter gaan met jou.
Asseblief mense, ek dink as ek nog een artikel oor Amor Vittone moet lees, kry ek n oorval! Sy was die afgelope jaar op elke denkbare tydskrif se voorblad, ons is nou moeg daar voor! Daar is sekerlik meer interessante mense om oor te berig?
Was ook daar waar jy nou is
Ek hoop regtig dat hierdie boodskap op ‘n manier by Amor uitkom. Ek is ook deur die proses van fout vind met my eggenoot, hom op elke hoek te kritiseer, hy het gedrink, baie, is ‘n werkslaaf, baie, ‘n eggosentriese ens, en al sy foute het my elke dag geiriteer, want ek het daarop gefokus, So het dit vir baie jare gegaan sy eie gesentreerde lewe het daartoe bygedra dat ek in ‘n geweldige depressie verval, daaruit gekom het, en ja in ‘n buite egtelike verhouding beland het, Ons is toe geskei, en ja niks, maar niks wou vir hom en vir my daarna reg loop nie, nou nie in die media beland soos Amor en Joost nie maar wel, alles dieselfde, geld, vriende, kinders sy selfrespek my selfrespek, moedeloosheid en ons het alles amper verloor, huise, karre, kinders, geloof in God, haat en nyd het die voortui tussen ons gekom, ek het die heeltyd geweet, met die leiding van die Heilige Gees dat daar net een ding is wat alles weer sal regmaak, NEEM MY MAN TERUG ONGEAG VAN DIE VERLEDE, ONVOORWAARDELIKE NEEM TERUG EN BEGIN ONVOORWAARDELIK TERUG. So stap hy eendag by my in en vra hy wil terug kom ek wou nie, nee hoe kan ek na die Heilige Gees en hom luister en myself verloen, Maar my mens die WIL VAN GOD, EN WERKING VAN HEILIGE GEES DIT MOET JY NIE TEENGAAN. So het ek myself neergelê voor God en my man in my lewe terug geneem, nie geweet waarheen dit sal gaan hoe gaan ons finansieel uit hierdie gemors kom , hoe kyk ek mense weer in die oê want ek het gesweer nooit weer nie. Maar my liewe vriending Amor in Christus daar is geneesing in alles, Ek het begin fokus op hoekom ek in die eerste plek as jong vrou die man lief gekry het sodat ek sover gegaan het om te trou, Ek het elke dag op sy mooi eienskappe gefokus, en ons het net elke dag deur die krag en werking van die Heilige Gees en onsse Hemelse Vader nader aan mekaar gegroei, Alle mis voor ons lewensson het elke dag opgeklaar, ja finansieel gaan dit maar nog sleg, want mens kan nie dit wat in soveel jaar verkeerd gegaan het in ‘n ommesientjie reg maak nie, maar ek weet soos elke ander faset die afgelope 3 jaar gaan God ook my en hom hierdeur kry. Die liefde, dankbaarheid en aanvaarding van ons 3 kinder, 2 kleinkinders, dankbaarheid uit ons ouers se oë ens is vir ons elke dag ‘n klop op die skouers, die respek wat ons kinders vir ons gekry, en ja die heel belangrikste, die oop kanaal na ons Hemelse Vader en die rustigheid in ons lewe is absoluut die hoogte punt in ons twee se lewens. So Amor ek hoop dat hierdie vir jou ‘n eye opening kan wees wat jy moet doen om al hierdie gemors uit jou lewe te sny my mede suster in Christus, los jou vooropgestelde kritiek teen jou man dit het gebeur, los al die ander negatiewe denke, herstel jou gesin, en ek belowe jou die pad vorentoe is sonskyn, en die vrede, tuseen jou en God is wonderbaarlik, niks niks kan daarby kom liefdie in Jesus Christus
Amor, hou op om jouself te bejammer, jy is die meester van jou eie lewe. Joost is nie onskuldig nie maar wragtig jy ook nie! Daar word beweer dat jy ‘n verhouding met Joost gehad het terwyl hy nog getroud was, en ek het julle persoonlik by Supersportpark gesien koer. Ek veroordeel jou ook nie daaroor nie, maar die publiek kan seker net soos ek nie vergeet hoe jy – ek dink verlede jaar – vertel het van jou getroude aanhanger wat jy op jou besoek aan jou suster ontmoet het nie. . As ‘n getroude man vir my e-pos skryf waarin hy my vertel hoe sexy ek is stuur ek hom summier in sy peetjie. Maar nie jy nie, nee dit het jy ook met ons gedeel. Sies man, jy het net waardes wanneer dit jou pas. Jy se jy is moeg vir moddergooiery maar in jou volgende sin praat jy weer oor Joost se skuld. Dalk as jy eendag ophou met jou geteem sal jy weer die harte van Suid Afrikaners wen, want glo my jy is besig om jou naam ernstig skade aan te doen.
Jy is ‘n yster vrou en ‘n inspirasie vir baie vir ons. Ek bid vir jou, maar weet dat net God die toekoms kan bepaal. Jy moet jou nie laat onderkry deur wat mense sê nie, meeste van hulle is net jaloers.
Jy het al baie bereik in jou lewe en het baie van ons verbaas toe jy by Joost gestaan het na die video skandaal – dit het gewys van watse stofasie jy gemaak is. Maar mens kan ook net soveel vat…
Buiten dat jy pragtig van buite is (baie vroue sal alles gee om soos jy te lyk), is jy pragtig van binne en volgens my was jy ‘n stunning vrou vir Joost (dink net nie hy het dit besef tot dit te laat was nie) – julle was ‘n model paartjie.
Ek dink ook jy is ‘n wonderlike ma – jou kinders is gelukkig om jou aan hulle kant te hê.
Hou jou kop hoog, jy het niks om oor skaam te wees nie.
Ek wens jou net voorspoed v d toekoms toe – you go girl!!
Dis ‘n jammerte dat ander mense haar kritiseer, maar in hulle eie lewe gaan dinge dieselfde of selfs êrger. Sterkte vir julle en als van die beste wat wag in die toekoms.
TROU MET MY AMOR!!!
Amor, ek weet presies hoe jy voel, ek is ook verlede jaar geskei na ‘n huwelik van 28 jaar, my gewese man het hoog en laag gesweer dat daar geen ander vrou is nie, maar dieselfde aand na ons egskeiding afgehandel is het hy en sy dit gaan vier, ek het twee kinders albei meerderjarig dit maak dit nog erger, ek kan niks vir hulle doen nie, hulle vra vrae maar ek kan dit nie beantwoord nie. boonop het hy my dogter teen haar sin weggeneem by my hulle was saam met verlof maar hy beweer hulle het nie saamgeslaap nie, Ek voel magteloos, want ek kan niks vir my kinders doen nie, boonop is hierdie vrou so jaloers my gewese man mag nie eers met my praat nie, ek mag nie eers na my dogter se verjaardag genooi word nie, want sy is daar. Ek mag nie eers my dogter na ‘n dokter neem nie, as haar pa haar nie kan vat nie, dan vat die vrou af en neem my dogter. Wees net sterk ek weet dit is moeilik maar hou jou kop hoog ons kan dit doen, ek bid baie en glo my die Here gee ‘n uitkoms. Ek dink aan jou.
Ek is so bly dat ek die geleentheid kan kry om met jou te kommunikeer, al is dit net deur middel van die Media. Ek hoop en bid dat jy na raad sal luister. Ek is geskei na ‘n huwelik van 30 jaar. Ek het weens ontrouheid in die huwelik geskei. Ons is 8 jaar gelede geskei en ek kan nie oor dit kom nie. Ons het 3 pragtige kinders. Satan het my huwelik en so ook my vreugde gesteel. Satan het ook my kinders se pa weggevat en ek het dit toegelaat. Die ergste is, ek sou nie skei as ek weer die geleentheid sou kry nie. Ongeag wat enige iemand sou sê sou ek my man se hand gevat het en saam met ons kinders ‘n nuwe lewe begin het. Om te skei is nie die antwoord nie. Dit is die begin van ‘n neverending story.. God het julle saamgevoeg as man en vrou. Ek glo dat julle mekaar nog liefhet te midde van al hierdie storms. Gaan terug na Joost toe. Gee hom die liefde wat hy so nodig het en stap saam met jul 2 kinders die Koninkryk van God in. As julle dit met God doen gaan julle ‘n lewensomwenteling hê, en dit gaan die mense daarbuite jul met nuwe oë aankyk. Daar is nie ‘n ander man vir jou nie en daar is nie ‘n ander vrou vir Joost nie. Glo my, as julle nie nou vasbyt met die huwelik nie gaan julle ‘n leeftyd se stryd voer, ALLEEN!! Asb Amor… swaai die kwaad en ontsteltenis na deernis en begrip. Jou kinders gaan die gebrokenheid beleef later in hulle lewe. Dis onvermydelik. Moenie dit aan hulle doen nie. Groete Lucia.
Amor, ek het jou leer ken as ‘n mens wat baie het om vir ander te gee, tel die stukkies op en gaan net aan met ou lewe. Jy het pragtige kinders en wonderlike ouers, jy het so baie om te gee en onthou – "die hoogste bome kry altyd die meeste wind". Jy sal altyd my vriendin bly. Baie liefde, Elize
Sterkte jy’s nie alleen nie Die Here is jou Herder
Sterkte aan almal van julle!!
Ek dink Amor is ‘n stunning mens en kan verstaan hoe sy voel. Natuurlik moet sy bekommerd wees oor haar en haar kinders se toekoms. Bid haar sterkte toe.
Miskien moes sy die vrae aan die regte persone gevra het en nie aan die pers nie. Egskeiding is ‘n privaat en baie traumatiese aangeleentheid wat net erger gemaak word deur die media. Miskien wil die pers met my ook ‘n onderhoud kom voer. Baie meer dramaties as Amor s’n op die stadium, wat ook in die koerant beland het, maar ek het nie in die pers daarop reageer nie. Net die joernalis aangevat omdat my privaatheid geskend is sonder toestemming en geweier om die joernalis te ontmoet. En verder die wyses se raad gevolg en daaroor stilgebly.
Ek voel hierdie is sake wat regtig nie in die pers hoort nie ~ ter wille van die kinders, kan julle dit nie asb liewer persoonlik uitsorteer nie? ‘n Egskeiding is swaar genoeg, hou liewers jul persoonlike sake persoonlik.
Amor, jy EN Joost kan gerus jul strydbyl begrawe terwille van jul kinders. Sorg dat julle die saak so hanteer dat die kinders nie in die middel staan nie. Jou vrese het niks met ander te doen nie. Maak seker jul kinders het ‘n positiewe verhouding met albei van julle. Jy se niks negatief van Joost nie en so ook hy niks negatief van jou nie en maak seker die kinders verstaan nie jy of hy sal enige negatiewe kommentaar van hulle (die kinders) af duld nie. Hanteer jul egskeiding soos volwassenes. Veral jy Amor!
Jy kan jou kinders motiveer om kontak te maak met hul pa, vra hulle om kaartjies/geskenke vir hom te maak. As hulle jou vra wat hom makeer se net "ons is nog nie seker nie, maar ons bid vir hom"
Hoe julle nou die saak hanteer gaan bepaal hoe jul kinders eendag oor julle gaan voel. (Vra my- my eks was die skuldige, en hy het my afgekraak en verneder voor die kinders toe hulle klein was. Vandag vermy hulle hom soos pes! Bloot oor hy nog steeds sy optrede probeer regverdig deur my sleg te maak!)
Dus… moenie verbaas wees as jou kinders jou gaan verwerp wanneer hulle jong volwassenes is nie. Bloot oor dit wat jy deesdae kwytraak oor hul pa.
As hy nie finansieel daartoe instaat is om nou onderhoud vir die kinders te gee nie- wees menslik en aanvaar dit so. As hy later weer daartoe instaat is, hanteer die saak dan op meriete.
As jy die hel in is vir Joost, beteken dit nie dat jou kinders en die res van SA ook moet wees nie. Hy is immers hul pa.
Jy het al klaar baie dinge kwytgeraak wat jy nie meer ongedaan kan maak nie. Probeer dus red wat daar te redde is.
Gaan praat met Steve se vrou- sy het Steve se verraad beter hanteer as wat jy Joost s’n hanteer het.
Net ‘n mede Fakkeliet
Amor, ek ken jou al van skooldae af en bid jou alle sterkte toe. Moet jou nie aan die wereld en hul nonsens steur nie, jou prioriteite is reg – jou kinders kom eerste
Ek is al SO MOEG vir hierdie vrou en wens die media wil haar IGNOREER! En dat Sarie haar boonop nog op die voorblad sit is EEN TE VEEL! Stop daarmee!
Sy lyk baie eerder verlig dat sy van Joos ontslae is ?
Ek voel jammer vir jou…maar jy het geweet waarvoor jy jouself inlaat. Jou verhouding het met Joost begin toe hy nog getroud was…Karma my skat. Mens se sondes haal jou in!
Aggenee , bollie nou. Dis nou genoeg hiervan! Het julle nie iets van belang om aandag aan te gee nie?
Genadetjie tog, hou op om haar so af te kraak. As julle nie hou van haar nie, hou op om die artikels te lees, die feit dat julle boodskappe los, laat my wonder, julle is geintereseerd, anders sou julle dit nie gelees het nie, en ook nie die moeite gedoen het om kommentaar te lewer nie. Amor is ‘n ma van twee pragtige kids, en as sy wil praat oor wat pla, is daar niks mee fout nie. Sy is in die kollig en publieke oog, ons is almal mal oor haar. Julle sien, mense soos ons, sien die positiewe en borrelende Amor. Ons sien haar positiewe gesindheid, en bewonder dit. Haar lag en altyd vriendelikheid. Net daarvoor alleen bewonder ek haar. As julle nie iets goed kan se van iemand nie, bly eerder stil. Het jou ma jou dit nie geleer nie?
Jammer Amor maar jy soek altyd die "limelight" op. Om n gewone ma te wees, moet jy uit die kollig bly. Maar jy is te gewoond daaraan om op al wat n voorblad is te pryk en as jy nie jou sin kry nie, soos met Jakaranda, dan gooi jy jou toys uit die cot uit.
Loop lewe n stil en eerbiedige lewe waar jy n gewone mens word. Die Here het n plan met elke ding wat oor jou pad kom en dalk wil Hy he jy moet onttrek aan die hoe lewenspeil waaraan jy gewoond is.
Sommige van ons se sprokie is dood eenvoudig n rustige lewe saam met iemand wat werklik vir ons omgee. Jy moet jouself dalk die vraag afvra of jou sprokie God se Wil was en of dit nie net dalk jou en Joost se "fantasy" was nie. Soos Suzette hierbo skryf, hou op om aanmekaar media toe te hardloop en dan juis te kla oor die media en almal wat jou nie wil uitlos nie. Jy geniet die aandag en natuurlik die geld wat betaal word vir elke berig wat die tydskrifte vir jou betaal.
will net se BAIE STERKTE dit moet baie moelike wees !! , ja ongelukkig is jy vir almal daar buite nou n rolmodel en jy is ma bekend en Joos dis hoe dit is en sal bly en als wat julle doen gaan iemand iets oor tese he , Wees sterk en BID net ons God die Vader sal julle kan kan HELP STERKTE
"Mense in Glashuise" Amor, ek verstaan dat jy in ‘n baie moeilike posisie is en jou vrae is alles wat werklik in en om jou gebeur. Jy kan alles verloor en met jou kinders op straat sit. Geen antwoorde op jou vrae ivm Joost se siekte moet senutergend wees. Jy moet jul kinders se vrae beantwoord. Ek Bid dat jy binnekort duidelikheid sal kry. Jy is pragtig en soos ek kan aflei ‘n baie goeie ma. Probeer asb al die negatiewe kommentaar ignoreer en fokus op wat vir jou belangrik is. Hou jou kop hoog, jy is nie die een wat aanjaag nie. Ek sal vir jou Bid dat jy staande sal bly ter wille van jou kinders en jouself. Onthou, jy het niks om oor skaam te wees nie. Ek wens ek kon jou ‘n drukkie gee. Ek het self ‘n seun en weet jou kinders is en sal altyd die belangrikste in jou lewe bly.
Amor… ek is trots op jou, omrede jy opgestaan het en weer ‘n sukses van jou lewe wil maak.. Jy sal kan !! Ons vrouens is in staat tot baie ! My kinders is ook my lewe !! En ek sal maak of breuk vir hulle.. hulle toekoms is vir my belangrik, en ek weet jou kinders s’n ook. Staan sterk ! Jy sal weer bo uit kom – al voel dit nie vir jou partykeer so nie… Krag van Bo ! Dit is wat ons aan die lewe hou.. Sterkte met ALLES en hou Joost se hand vas, in sy moeilike tyd. Hy het jou ondersteuning nou nodig, al is dit net om hom by te staan. Julle is al deur baie. Ek sal vir julle bid!
"Ek wens ek kan net ’n gewone ma wees." As jy ophou met die media praat dan sal jy een wees.
You go girl! Wat ‘n voorbeeld is jy nie vir ander nie. Vasbyt!
Jammer se gaai. Ek dink nie een van julle weet wat dit is om met ‘n kind te sit wat gestremd is nie. Wat die bekommernis is wat die ma moet deurmaak wat moet sorg nie. Dalk moet die liewe Joost eerder haar op hoogte hou en nie voorgee dat hy die lydende party is nie. Jammer dat alles altyd in berigte is, maar dit is sekerlik nie die bekendes wat daarvoor vra nie. Dit is sensasie soekende joernaliste en dan glo ek hul sit nog hul stukkie by. Ek is jammer vir Amor en voel ‘n veer vir Joost. As ‘n mens met drugs speel, soek jy vir moeilikheid met jou gesondheid en ek dink ons weet net van die een geleentheid, maar glo dit het daagliks gebeur. Net ter inligting, ek is nie ‘n Amor of Joost aanhanger nie. Joost jy wat so baie geld gehad en gemors het, moet dalkies nou aan jou kinders dink. Doen wat vir hulle die beste is en moenie vir jou eks probeer bykom nie. Jou kinders word groot en onthou jy wil seker onthou word as die pappa wat omgegee het. Nie die pappa wat alles het en niks wou gee nie. Ek weet want ek is in so ‘n situasie en my kinders dink niks van hul pa wat hul finansieel laat swaarkry het, terwyl hy gefloreer het in die lewe nie.
Dis moeilik as jy ‘n bekende is, dis of mens die publiek se eiendom word, almal wil ‘n eiertjie kom lê as dinge skeef loop, dis hartseer, as mens mooi sing en mooi kan dans en mooi is ook daarby… is daar sommiges wat mens begeer en ander wat jou haat en jaloers op mens is, aan die eenkant word jy gevloek en aan die ander kant ondermyn deur begeertes van jan publiek, Sterkte Amore, my raad….kom uit die kollig dat jan publiek ander kry om te ondermyn
Ek verstaan nie wat Amor en Joost se persoonlike sake met enigiemand te doen het nie. Hoekom wil almal ‘n stuiwer in die armbeurs gooi. Dis hulle sake mense, en ek belowe julle daar is baie, sommer baie wat niemand weet behalwe Amor en Joost nie, en so hoort dit ook.
Ek kry hulle albei jammer. ‘n Mens se pad is nie altyd soos jy dit wil hê nie en ons almal maak foute waarvoor ons dan baie jammer is. Dit is onkeerbaar en ongelukkig lei meer as net die Pa en Ma. Ouers en kinders ly ook, maar dit is die lewe mense.
Vergeet van ander se probleme en kyk binnetoe. Probeer om altyd die regte ding te doen (nie altyd maklik nie, ons is net mense), maar kyk boontoe en vra om hulp as dinge moeilik word.
Sterkte aan albei. Ek hoop julle kry albei vrede.
Amor! ek het al by verskeie geleenthede kommentaar gelewer en ek dink jy weet nou al van my!! Vergeet wat die klomp mense wat so negatief is oor jou!! Hulle is kamstig moeg vir jou dinge in die tydskrifte maar hul kan nie wag om die stukkie nuus op te slurp nie!! ai die arme goedjies!! Amor! jy is ‘n wonderlike vrou moenie dat hulle jou seermaak nie!! jy is ook ‘n wonderlike ma! ek het eendag met jou op Jakaranda 94.2 gepraat en jy is ‘n baie professionele mens en daarom het jy gekom waar jy vandag is, jy het nie Joost se bekendheid nodig gehad om daar te kom nie!! As jy ‘n nuwe vriendin soek om bietjie te gesels …..skakel my by 082 324 8966.
Mense kan nie verander nie…
Ook geskei 6mnd, maar in die huwelik het dit lankal gevoel ons is geskei. Daar was ook drie in ons huwelik ek, hy en die drank!
Hy was die een wat die drank misbruik het, hy was werkloos, ek was die een wat die pot aan die kook moes hou, ek het elke dag van my lewe in sy drank gesig vas gekyk.
Nou ervaar ek ‘n erge seer, oor ‘n lewe wat misluk het, ek wat verkeerde keuse gemaak het om met hom te trou en gedink het ek sou hom verander, beter mens maak.
Hy kan nie verander.
Nou is hy reeds in ‘n ander verhouding, baie gelukkig, vermakerig, hy se my sleg, en verneder my, die drank vloei, hy en die vrou gaan saam met vakansie, maar in die 17 jaar saam met hom, kon hy, my en die kinders nooit met vakansie neem nie, Hoe onregverdig en wreed is die mens.
Ek het baie seer, ek is alleen. Maar ek was nie die een wat nie my kant in die huwelik gebring het nie.
Waarom moet mense soos Amor en ek en ander onskuldige vrouens die swaarkry dra?
Amor. Alles wat ek geleer het van ‘n Huwelik, het ek in God se Woord geleer! ‘n Huwelik is en sal altyd Heilig bly….Ek is 25 jaar getroud. Ons het ook moeilike tye geken en het nie geweet hoe om situasies te hanteer nie en was amper geskei. Vandag weet ek dit was omdat ek nie God se Woord geken en geleef het nie! Daar is nog soms tye wat dit moeilik gaan maar hierdie keer weet ek waar my Hulp vandaan kom, my hulp kom van die Here wat die Hemel en die aarde gemaak het… nie van mense nie! Ontdek jouself, kry hulp en raad by mense wat jy weet wat die Here se aangesig soek. Ek ken ‘n bediening met die naam Huweliksfokus – daardie mense doen wonderlike werk vir God se Koningkryk!!!
Ek was nog nooit ‘n aanhanger nie, maar moet sê sy is ‘n mooi vrou en ek is absoluut versot oor haar hare.
Elkeen van ons het ons eie sieninge in id lewe, maar een ding is verseker jy kan nooit maar nooit jou geluk op ander se ongeluk bou nie, en dit gaan vir Jou Amor, wnt ja Joost self was nog gtroud gewees toe julle begin koer het vir mekaar. Klippe gooi van wie verkeerd en wie reg is gaan nie nou help nie.
Wat my die meeste opval is dat julle is albei openbare figure is en hou van die publisiteit wat julle uit die mense kan kry. Jinne man word groot en hou op om julle vuil wasgoed in die publiek te strooi.
Ek persoonlik dink julle albei het fout gehad en ja weereens bou nie jou geluk op ander se ongeluk nie. En snaaks Amor noem van dat Joost nie sy waardes wou verander nie en dat sy nie nou daaroor gaan praat of iets se nie, maar jy Amor het dit geweet die dag wat jy hom as jou man gevat het!!!!!!!! So moenie nou daaroor kla asof dit iets is wat jy nie van geweet het nie!!!!!!!
Amor, jy sal meer as genoeg geld he vir jou toekoms met die dat jy op al wat ‘n tydskrif en koerant se "payroll" is!!
Amor, jy bring al die swaar op jouself deur met die media te gesels oor enige iets anders as jou professionele lewe. Ek kan nie met Lucia Steynberg saamstem dat die Satan haar man weggevat het nie. Ek is ook ‘n christen en is ook van my eertse vrou geskei. Sy sou dieselfde as Lucia kon se, nl dis Satan. Wees realisties Lucia en kom oor hom: jou eks man (nie Satan nie) het jou verlaat omdat hy nie meer by jou wou wees nie. Dis hartseer maar waar. In my geval het dit baie probleme veroorsaak maar vandag is ek op ‘n baie beter plek as wat ek was en het ek ‘n lewensmaat.
Amor, jy laat my aan Oscar Wild dink. Iemand het eendag vir hom die spreekwoord aangehaal van "as iemand op die grond lê dan moet jy hom ook skop". Oscar Wild het toe gesê – "ek kan nie aan ‘n beter tyd dink as om te skop nie" Dit is presies wat jy met Joost doen. As ons perfek was hier op aarde dan sal ons almal soos engeltjies met vlerke hier rond gesweef het. Jou ego is groter as jou sogenaamde oortuigings waarvan ons al in tydskrifte gelees het. Of het jy ook vergeet dat jy ook op ‘n stadium die derde persoon was in sy huwelik. Wat jy saai sal jy maai ou girl
Christelle vd Berg
dis nie lekker om seer te kry nie en dis nie lekker om verneder te word nie – maar daar is n tyd in n mense se lewe waar n mens moet besef "jammer" is n baie magtige woord en ook n moeilike woord om te gebruik – jammer dat julle se lewens so uitmekaar geruk word deur mense en dade maar ook moet julle jammer se vir wat julle aan mekaar gedoen het – maak vrede met jouself en vergewe dan die ander persoon en jou lewe sal vanself in mekaar pas – as n mens se privaat lewe in die publiek uitgeblaker word is beslis n vernedering – nie net vir jou as ma maar ook vir joost as pa – julle is altwee goeie mense en goeie ouers en enige iemand maak foute – julle is publieke figure en ja dis ongelukkig so dat almal julle sal aanval – as dit wat met julle gebeur het met enige ander "gewone" mense gebeur het, het niemand daarvan geweet nie – hanteer dit op die regte manier en gee vir mekaar krediet! Sterkte vir Joost en Amor
Ek wil saamstem.Amor jou PRIVAAT SAKE is PRIVAAT en het niks met ander te doen nie. Hoe goed of hoel sleg dit met jou en Joost gaan het niks met ons te doen nie. Hou op om simpatie te soek. Jy doen dit op die verkeerde manier. Daar is niemand wat jou gaan help nie net jouself. Hou ook jou klein kindertjie uit die media. Dit is glad nie gesond nie
Amor, hou op om jouself te bejammer Jy se jy is moeg vir moddergooiery maar in jou volgende sin praat jy weer oor Joost se skuld. Dalk as jy eendag ophou met jou geteem sal jy weer die harte van Suid Afrikaners wen, want glo my jy is besig om jou naam ernstig skade aan te doen.jy moet ophou om d.m.v die koerante, die tydskrifte die publiekte probeer tevrede stel, stop met jou alewige komentaar lewer in die koerante, en stop om simpatie by die mense te soek, ons kan sien waaroor dit alles gaan, Geld, so asseblief hou op om jul huweliksprobleme in die koerante en tydskrifte te besleg, raak stil en raak die Ma wat jy kamstig vir jou kinders wil wees, regtig jy maak SuidAfrika se lesers siek met jou gebler in die tydskrifte, hou op voorgee en raak net jouself, dalk sal dit beter gaan met jou.En probeer eerder om Jou kinders se Pa te ondersteun en hom by te staan as jy nie daar wil wees vir hulle pa nie dat die kinders teminste daar is om hulle Pa te ondersteun in die tyd wat hy dit nodig het.
Adri – KKWes Brits
Amor hou asb op om als wat jy kamstig gedoen het om julle huwelik te red en volgens jou artiekel het jy als gedoen wat goed is maar jy is eerder besig om Joost se eer te skenk en voor te gee dat hy die sleg een is en jy die Engeltjie, Jy praat van dat jy dalk jou huis moet verkoop en dat so so sleg gaan met jou maar dat ek jou se en jy weet dit dat GELD nie n probleem is by jou nie, jy gee voor dat jy so n probleem het dis net dat Joost vir jou moet Jammer voel en die Hele land jy is in elke artiekel en nuus en midia dat daar geen tekort kan wees nie dat Joost n biekie sy kant van die saak ook stel dan wonder ek wat gaan jou reagsie wees as hy kan praat maar die tyd sal leer duidelik het jy netsoveel geraamtis in jou kas dalk meer as hy.
AMOR….jy het ‘n seer in jou wat min sal begryp, want hul was nie daar toe dinge skeefgeloop het nie, hulle weet nie van die gif wat gespoeg is agter toe deure nie, hulle wat nie daar toe jy voel jy kan nie meer nie… God was… weet hul hoe seer ‘n moeder hart is as sy na haar klein kindertjies se groot ogies vol vrae moet kyk en geen vreugdevolle antwoorde vir hul het nie, want jy weet self nie? ek voel jou seer en ek weet dat daar dinge moes gebeur het wat jy nie oor kan praat of wil praat nie, want dis persoonlik… wens net ander kan dit verstaan… baie baie sterkte, ek dink aan jou
Stel jouself in haar posisie, dit moet nie maklik wees nie. Sy het baie morelewaardes, daarom het sy haar huwelik prysgegee. (Iets wat pynlik en ongevraagd was). Haar finansiele posisie, is haar reg tot privaatheid, en die reg dat sy dit mag bevraagteken. Joos en Amor, hou op ons wil eerder oor meer positiewe dinge lee, as probleme. Joos jy het jou bed opgemaak, was jul wasgoed by die huis.
Amor sterkte met jou loopbaan, en jy is ‘n goeie en ordentlike vrou en ‘n baie oulike ma.
Daar is ‘n spreekwoord uit die Bybel wat sê : Wat jy saai, sal jy maai. Sleg om jou eie medisyne te moet afsluk, nie waar nie, Amor? Hoe dink jy het Joost se eerste vrou gevoel toe sy in die koerante moes sien hoe julle tweetjies aan mekaar hang in die openbaar? Seker net soos jy gevoel het toe jy in die koerante moes lees van sy video skandale. Moenie jouself probeer verontskuldig nie. Dieselfde geld vir Joost se kastige finansiële probleme en skuld. Mense in Suid-Afrika is nie so onnosel soos jy dink nie. Almal weet dat in ‘n huwelik onder gemeenskap van goedere word albei huweliksmaats aanspreeklik gehou vir die gesamentlike boedel se skuld, want volgens die wet moet albei toestemming gee voordat enige skuld ooreenkoms of kontrak aangegaan word. Nou wil jy vandag jou lot bekla oor jy nou aanspreeklik gehou gaan word vir sy skuld? Nee, Amor, dis jou skuld ook, jy het dit saam met hom aangegaan, daarom moet jy saam met hom daarvoor betaal. En moenie dink my simpatie lê by Joost nie. Glad nie! Om die eerlike waarheid te sê, ek kon die vent nog nooit verdra nie, maar regverdig is regverdig.
Amor om nou jammer te se, jy het Joost laat sleg lyk, en om nou nagte wakker te le en huil oor sy siekte, isbietjie laat, jy wou he die publiek moet jou bejammer en Joost uitkryt en noudat jy sien die publiek steun vir Joost wil jy jammer se om die publiek weer aan jou kant te kry, en jou kinders te gebruik, of eerder misbruik. As ek jy was sou ek eerder gesorg het dat die kinders die beste tyd met Joost he indien hy weggeneem word. Alles gaan net oorjou Amor…………. Joost het verkeerde dinge gedoen, maar maggies is hy nie genoeg al gestraf nie. Jy soek net publisiteit.
Ek is so siek vir hierdie vrou!!!!!!!!!!!!!!!!
Sy is besig om te knak onder dit wat sy die laaste week deurgemaak het. Sy wens sy het nooit gepraat nie, wara….wara….wara….wara!!!!!!!!
Maar tog is haar gevreet nog steeds in die pers. Hou sy aan praat en aandag soek!!!!!!
Word wakker girlfriend!!!!!! Niemand gaan jou jammer kry nie, nie al huil jy vir die volgende 10 jaar in die publiek nie.
Wees nog grasieus en bly uit die pers uit, sodat die storm om jou kop kan gaan lê, dat mense minder moeg is vir jou sad gevreet!!!!!! Dan sal dit weer meer normaal om jou raak.
Jy maak jou eie hartseer!!!! As jy dit regtig nie meer wil hê nie, doen iets daaromtrent en hou op om in die pers te sanik!!!!!!!!!!!!!!
Ja nee ek stem saam! Ek is so moeg vir Amor!
Hoop dit is die laaste!
Hou op oordeel mense!!!!!!!!!!!, ek neem aan julle is seker volmaak……………..
Bid vir julle almal
Amor my heart bleeds for you. I can imagine the feeling of humiliation and disappointment.
Being an Icon is quite a lot of exposure, from media etc. I have never been through something like this, but I would like to offer advice.
Keep your private life to yourself. You dont have to explain anything to anybody, except to your children.
You know what you know. You have now become the victim, because of what you have been dealt by your partner NO. I would tell the everyone to go to H*****.
You are a good person and dont derserve this treatment. People are jealous. Just ignore them, you will
be taken care of by a Higher Being. GOOD LUCK GIRL
Dis ‘n baie slegte ding wat jy en Joost nou deurgaan. Hou moed, druk deur en skei en kry klaar so gou as moontlik sodat jou kinders weer stabiliteit in die lewe kan kry. Sit alles dan agter jou en begin van voor. Sterkte vorentoe.
Ek het gister weer, soos gewoonlik, opgewonde na die tydskrifrak in die winkel geloop om jou op te raap en, soos gewoonlik, jou in my inkopiemandjie stop. Maar toe so in die aksie van -van die winkelrak na die mandjie- vang my oog toe "AMOR" en ek sien toe ook dis haar gesiggie op die voorblad…….Ek het net so verstar en ‘n paar sekondes gewik en geweeg met die tydskrif in my hand. Wel, vir die eerste keer in 10 jaar het ek, baie ongewoon, jou weer terug gesit op die rak. En, baie ongewoon, eerder ‘n ander mededingende tydskrif in my mandjie gesit. Ek het niks teen Joost of Amor nie, maar ek is regtig soooo moeg vir die twee dat ek bereid was om die hele Sarie ‘n mis te gee vir Julie maand. Het jou gemis vriendin!
Ek het simpatie met Amor, maar ek wil nou niks meer van haar lees nie. Honderde duisende vroue is al deur ongelukkige huwelike, ontrouheid, egskeiding, geldprobleme, kinders alleen grootmaak, siekte in die familie – en hulle kom daardeur sonder uitpratery aan die media. Amor WIL graag gehoor en gesien word. Dan moet sy die negatiewe reaksie ook maar vat. Ek wens haar sterkte toe, maar hoop sy praat met die mense in haar binnekringe en bly weg van die koerante en tydskrifte af. Spaar ons asb tog al die détail van hul persoonlike lewe.
Siestog, alles is altyd ander se skuld, nooit Amore sin nie, sal die media asseblief ophou om vir Amore ‘n verhoog te gee, ons stel nie belang nie,,
Amor, ek weet hoe dit is as mense jou met klippe gooi! maar dan weer het ‘n saak altyd 2 kante, as jy dalk die vrou vir Joost was wat hy wou hê sou sy oe nie rondgedwaal het nie, en nou verwyt ek nie ek maak net ;n stelling. ek stem ook saam met een van die vorige ouens, jy is self nie onskuldig nie jy het terwyl Joost nog getroud was met hom ‘n verhouding aangeknoop en glo my ek glo nie die Suid Afrikaners het dit vergeet nie! mens kry gewoontlik wat jy uitdeel. As ek jy is sal ek eerder probeer regmaak met Joost terwille van julle kinders sodat hulle sy indien dit wel ‘n lewensgevaarlike siekte is tenminste kan onthou mamma en pappa was daar vir mekaar en nie die moddergooiery nie. dit doen skade aan kinders wat jy nie nou raak sien nie maar eers as hulle ouer word! dan begin hulle rebels raak en dan gaan jy wonder hoekom hulle so optree maar dan moet jy eers self na jou kyk en hoe jy opgetree het en hulle pappa afgekraak het in die media. EK bid dat dinge vir jou en Joost sal uitwerk terwille van die 2 onskuldige kinders. Hulle verdien nie al die negatiewe publisiteit nie.
Nie een van ons is daar om te oordeel nie, want die Grootboek sê, as jy oordeel is jy reeds veroordeel. Joost en Amor, neem Jesus aan as jul verlosser, GLO, en jul sal gered wees van almal wat jul so veroordeel. Gelukkig is ons nie in die glanslig soos jul en die kindertjies nie, anders sou ons seker ook so verwoes word deur aantygings, woorde wat seermaak en rowwe koerant berigte. Ons bid jul en almal wat jul so stening, sterkte en seënwense toe vir die toekoms.
Baie sterkte aan jou Amor, jy is baie dapper om alles te moet hanteer.Hou jou kop altyd hoog!!!
Shame. Is jy nou die enigste vrou wat al ooit deur haar man verkul is. Of skei. Of wie se kinders swaar kry. Of wat dalk haar spoghuis sal moet verkoop. Jy se jy is spyt jy het gepraat maar hier doen jy dit alweer. Is jy dof pop? wat is fout met jou? Leer jy nie?
mense gooi gou klippe – enige waardige ma sal ook net ‘n toekoms vir haar kinders wil verseker. Amor jy het niks om oor skaam te voel nie. Hou jou kop hoog en vergeet van die negatiewe kommentaar. Sterkte met jou en jou kinders in die toekoms. Ek prys jou dat jy gedoen het wat jy het om jou kinders die vernedering in die toekoms te spaar. Dit kon nie vir jou maklik gewees het om te doen wat jy gedoen het nie. Die mense wat jou met klippe bestook moet eers seker maak dat hulle nie in glas huise woon nie. Jy en jou kinders is pragtig. Alle beste wense vir die toekoms en ek hoop en bid in my hart dat jy opregte liefde sal vind, want elke vrou verdien dit.
ONS AS PUBLIEK EN TYDSKRIF LESERS IS NOU MOEG VIR DIE JOOST EN AMORE SAGE, HOEKOM MAAK JULLE NIE ‘N FLIEK OOR HULLE LEWENS NIE EN KRY DIT OOR EN VERBY. HULLE IS NIE DIE ENIGSTES MET HUWELIKS PROBLEME NIE, ONS WERK DAARAAN OM UIT DIE OPENBARE OOG TE BLY EN SORTEER SELF DIE PROBLEME OP. JOU ARME KINDERS IS NOU DIE SPEELBAL EN GLO MY HULLE GAAN VINGERS WYS EN VRAE VRA WAT JY NIE GAAN KAN BEANTWOORD NIE OF SIELKUNDIGE PROBLEME ONTWIKKEL. MAAK JOU Oë OOP AMORE, JY SKOP NOU NA IEMAND WAT REEDS Lê EN NIE HOMSELF KAN VERDEDIG NIE. JOOST IS NIE ONSKULDIG NIE MAAR IS JY ONSKULDIG ONS WONDER OOK MAAR NET, EN JULLE MANNE WAT SO RAVE OOR AMORE SAL MOET UITHAAL EN WYS OM BY TE BLY, HOU MAAR EERDER BY DIE OPREGTE BOEREVROUE.
Die Engele is om jou! Byt vas, alles sal regkom!
Dit is moeilik om in jou situasie te wees. En nou, meer as ooit het jy jou vriende en familie nodig. Maar ongelukkig is dit hoe die lewe werk. Wanneer daar moeilikheid is, dan verdwyn die vriende ook. Ons het onself so paar jaar terug Insolvent laat verklaar. Hoekom? Ons het geen ander keuse gehad nie. Ons het al ons aardse besittings verloor asook ons vriende. Ons moes trek omdat die bank ons huis terug gevat het. En ja, so sit ons nou vandag sonder daardie vriende. Maar ek het my man en kinders en die Here. Dit is vir my die belangrikste. Ek het net myself voorgeneem dat ek dit nooit aan iemand sal doen nie. Ek sal bly al gaan dinge hoe sleg. My ma het lank terug vir my gesê toe ek Melanoom kanker gehad het: "My kind, as ons almal se probleme in ‘n hoed gooi, en jy moet een trek, dan gaan jy agterkom jou probleme is nie so erg nie. Daar is altyd iemand wat slegter af is as jy." Dit is wyse woorde. Ek glo ook daaraan dat die Here niks oor ons pad laat kom wat Hy nie weet ons sal kan hanteer nie. Ons kom net sterker en wyser aan die ander kant uit. Ek dink aan jou en my gebede is met jou.
Pyn bly pyn, maak nie saak wie betrokke is nie. Ek kry vir Joost en Amor en die kinders jammer. Jesus sou nie ‘n onderskeid maak tussen wie verkeerd was, of is nie. Albei het die krag en vergifnis van Jesus in hulle lewens nodig, want die lewe is slegs ‘n reis na daardie eindbestemming waar jy en jy alleen voor God sal staan. Die reis is vir sommiges net moeiliker as vir ander, maar almal beleef en ervaar seerkry. My man is onverwags dood nadat ons net ‘n jaar getroud was en elke dag is gevul met intense droefheid en verlange na hom. Dit is maar een voorbeeld in ‘n groot see van die mensdom se trane.
W – H – A – T – E – V – E – R ……. as ek nog EEN keer iets van Suid Afrika se "Victoria Beckham" moet hoor gaan ek gil soos ‘n bosaap!
AMOR JY’S N WONDERLIKE MENS WEES JOUSELF BLY STERK JESUS IS IN BEHEER EK DRA JOU OP IN MY GEBEDE EN GLO EN VERTROU JESUS SAL JOU HARTSEER EN PYN WEG VAT ALLES SAL WEER SIN MAAK !! HOU AAN GLO EN VERTROU IN HOM WAT REGEER OOR ONS !! EK DINK N DANSSKOOL SAL UITSTEKEND WERK JYS N BAIE GOEIE DANSERES . JY MAG MAAR !!! EK SAL BESLIS AANSLUIT BY DIT .
Amor jys n stunning mens ,wees net jouself en hou jou kop hoog JESUS is in beheer ek dra jou op in my gebede en glo en vertrou JESUS sal jou beskerm .Hou aan glo en vertrou in JESUS hy sal jou dra .Mag JESUS jou seën in als wat aanpak en onthou net altyd jy’s tot alles instaat deur Jesus wat jou krag gee !!
Alles sal weer sin maak .
Dankie julle. Dit was nou genoeg. Amor – bou ‘n brug en kom oor dit. Wie is jy om nie te vergewe nie.? Dink aan jou kinders. Joost is ten minste die pa van jou kinders, en gun hom dit.
Seblief Sarie. Berig oor iets beters. Jy bly ‘n stunning tydskrif. Lief jou steeds.
Sjoe as ek so vinnig deur die comment "scan" word ek oorval met skok, maar mens kan seker nie meer verwag van die menslikke spesie nie. Sy soek nie simpatie nie, sy probeer die storie reg stel, want ons almal weet hoe mense woorde kan verdraai. en die famous sê ding "it takes two to tango" so haal maar vir joost ook van sy high horse af. Ek het simpatie met Joost se siekte, maar God het ‘n plan met als. En die pers moet leer om op te hou krap in mense se privaat lewens, al is hulle famous. Dis soos die flyleaf song sê:" I’m so sick infected with where I live let me live myself" (As julle nie verstaan wat ek bedoel nie gaan na songfacts.com en soek op I’m so sick – Flyleaf.) Plaas julself in Amore en joost se skoene en dink hoe dit sal voel om heeltyd gepeper te word met vra. En dis nie hulle wat hulle sake in die koerante sit nie, maar eerder die pers wat niks beter het om doen as om deur ander mense se sake te gaan nie. Hul verlekker hul aan ander se probleme en maak geld daarvan.
Ek dink ons is almal moeg om oor bekendes se lewens te lees hetsy internationaal of "local". Eintlik het dit NIKS met ons te doen wat agter gelsote deur gebeur nie. As hul in die publiek soos ape tekere gaan Great skryf iets daaroor en neem fotos maar sjoe om ‘n vrou te stenig wie deur haar man verneuk is en in die openbaar verneder is, is nie reg nie. Kyk ek is glad nie ‘n fan van Amor nie maar sit jouself in daardie posisie ieder en elkeen wat haar so stenig. Sies vir julle.
Ek is baie onlangs ook deur ‘n egskeiding en die emosies wat ek ervaar is vandag nog moeilik. Dis nie maklik om iemand vir wie jy lief is deur omstandighede te verloor nie. Die dade en gerugte maak so seer en dryf terselfde tyd twee verliefdes uitmekaar. Amor ek wens jou sterkte toe en ek wil aan die publiek se dat ek glo elkeen is geregtig op hulle privaatheid. Dis swak smaak om te publiseer wanneer iemand uitlatings gemaak het gedurende emosionele onsekerheid. Mens baklei juis oordat mens seer is en wens dat dinge anders was. Ons as publiek behoort geen belange te he by hulle privaat geselskappe soos hulle finansies of dinge wat skeef geloop het nie.
Amor aan jou en Joost wil ek ook se dat hoe meer julle publiek uitlaat hoe langer gaan die moder gooi speeletjie aanhou. Op die einde is julle vol modder en die publiek aanskou die hele grap. Beskerm julle belange en julle kinders deur die stryd in die kiem te smoor. Maak vrede en gaan aan. Almal maak foute en leer daardeur. Al sal julle nooit weer ‘n paartjie wees nie, bly julle die ouers van julle pragtige kinders wat die naam moet dra van ouers wat integriteit of smeerigheid gehad het. Ek is vol vertroue dat julle vir die land ‘n voorbeeld kan stel oor hoe twee volwassenes ‘n sprokie kan eindig. Al is dit ‘n baie hartseer einde, kan dit steeds ‘n mooi skoon einde wees.
Ek leef by die reel om te bepaal wat ek moet doen en wanneer ek weet wat om te doen, probeer ek die beste manier kry om te doen wat ek moet doen. Om die regte ding op die verkeerde manier te doen, kan groot nadelige gevolge teweeg bring. Sterkte, julle is albei steeds twee sterre in my oe en ek glo ook in die oe van ‘n volk. Lig jou kop omhoog , ons wil jou weer spontaan sien glimlag en vol vertroue op die verhoog sien opstap. Joost ek weet daar is vergifnis by God en as Hy jou vergewe het, wie kan iets teen jou hou?
Jak 5:15 se "En die gebed van die geloof sal die kranke red, en die Here sal hom oprig. Selfs as hy sonde gedoen het, sal dit hom vergewe word.
5:16 – Bely mekaar julle misdade en bid vir mekaar, sodat julle gesond kan word. Die vuurige gebed van ‘n regverdige het groot krag!!"
Joost en Amor, ek wil niemand oordeel nie, maar wil julle aanraai om te bepaal wat julle moet doen en dan die beste manier te kry om te doen wat julle moet doen. Sterkte vir julle
HOU TOG ASSEBLIEF OP MET JOU GESANIK. ELKE MA MOET HARD WERK WAAROOR KLA JY SO AANEEN? JY IS N TIPIESE FORTUINSOEKER WAT NIE WIL WERK NIE EN VERWAG ALLES MOET IN JOU SKOOT VA, HET JY AL EEN HELE DASG NA JOU KJINDERS OMGESIEN…EK DINK NIE SO NIE WANT JOU MA EN BEDIEDES DOEN ALLES